als_Latn dik_Latn sag_Latn
Mirënjohjet janë ndarë kryesisht në shkencat e matematikës.
Për kontributin e madh në nxjerrjen e kuadrove të matematikanëve është nderuar profesor Festim Shkodra, kurse Fadil Shabani është nderuar për kontributin e tij të lartë dhënë në menaxhimin e Shkollës Fillore “Nazim Hikmet” në Dobërçan.
Kirurges Sabina Hazirit, e cila jeton dhe punon në Zvicër, i është dhënë mirënjohje për mbështetjen dhënë shëndetësisë së Gjilanit, duke sjellë si donacion pajisje për një sallë operacioni. Ndërsa për suksesin e jashtëzakonshëm në shkencat e matematikës janë nderuar studentët të cilët po shkëlqejnë në universitetet botërore: Doruntina Sylejmani, bursiste e komunës së Gjilanit dhe e Qeverisë amerikane (Princeton University), Hamdi Dervodeli, bursist i Komunës së Gjilanit dhe i Qeverisë japoneze (Kyoto University), Gëzim Ademi, bursist i Qeverisë franceze në studimet master (Université de Besançon) dhe Dorlir Ahmeti për suksesin e jashtëzakonshëm në hartimin e testeve të matematikës në garat ndërkombëtare. Riza Syla, punëtor i QPS-së, është shpallur punëtori i vitit 2016/2017 dhe është nderuar me mirënjohje edhe për kontributin jetësor kushtuar asistencës sociale dhe shpërndarjes së mbështetjes sociale për shumë familje në nevojë.
Kryetari i Komunës së Gjilanit, Lutfi Haziri, ka ndarë mirënjohje “postmortem” për veprimtarët Ilir Mustafa e Gani Hajrullahu për kontributin e jashtëzakonshëm në shërbim të atdheut.
als_Latn als_Latn als_Latn als_Latn